ལྔ་པ་རང་སྐྱ་ཐུབ་པའི་འགྲེང་ཚུགས་ཞེས་པ་འདི་རེད།འགྲེང་ཚུགས་འདི་ནི་ང་ཚོ་ལ་ངེས་པར་དུ་ཡོད་དགོས་པ་ཞིག་རེད་སྙམ་གིན་ཡོད།རྒྱུ་མཚན་ཅིའི་ཕྱིར་ཞེ་ན་འདི་ནི་རང་ཉིད་ཆེས་སྤྱིར་གཏང་གི་མི་བུ་ཞིག་ནས།ཆེས་ཕུལ་ཏུ་བྱུང་བའི་བསམ་བློ་བ་ཞིག་ལ་འགྱུར་བ་དང་།རང་ཉིད་ཀྱི་འཇོན་ནུས་ཕྱི་རུ་ངོམས་ཐུབ་པའི་འཁྱོག་བསྒྱུར་ཆེས་ལེགས་ཤོས་ཀྱི་དཀྱོག་མཚམས་ཤིགད་དུང་རང་ཉིད་ཀྱི་ཕུགས་འདུན་ལ་ཏན་ཏན་ཕན་ཐོགས་པའི་གཞི་རྩའི་རིན་ཐང་ཞིག་ཏུ་ངོས་འཛིན་གྱིན་ཡོད།དེ་ལས་ནི་རང་ཉིད་སྣོག་རྫུ་འཕྲུལ་གསུམ་དང་།གཡོ་སྒྱུ་ཁྲམ་གསུམ་གྱི་གཞན་དབང་དུ་མི་འགྲོ་བར་རང་ཉིད་ཀྱིས་རང་གི་བསམ་གཞིག་གི་སྒོ་འཕར་ཡངས་པོ་དེ་འབྱེད་ཐུབ་པའི་བརྟུལ་ཕོད་དཔའ་བརྟན་ཅན་ཞིག་ཏུ་འགྱུར་ཐུབ་རྒྱུ་རེད་སྙམ།མདོར་དེད་ན་ང་ཚོའི་རང་མགོ་རང་ཐོན་དང་རང་གི་རྐང་པའི་ཐོག་ནས་རང་ཉིད་ལངས་ཐུབ་པར་གྱིས་ཞེས་པ་དེ་ཡིན།